Ohjaaa, ongi seljatatud teine päev. Eks vist ajavahe tõttu on meie magamine ikka kohaliku aja järgi vähemalt 11-ni päeval 😉 Võtsime tänaseks eesmärgiks Red Fort ja Karol Bagh turg. Lasime korteri omanikul meile reserveerida homseks auto, siis meie reisi peamise eesmärgi poole (õhtul selgus, et homme ei saa, läheme ülehomme!)
#000000
Niisiis, kuna tänane sõit oma loomult oli lühem siis panen iseloomustavaid pilte rohkem. Muideks metroosüsteem on väga lihtne, puhas! ja mõistlik. Ülisuure eelisena on ta külm. Kuna peatus Red Fortist oli 2,4km eemal, siis saime päris korralikult suht läbimatut tänavat käia ja esimest sellist reaalsemat tänavamüügi elu näha. Minu silmad läksid juba esimeste kullapoodide peale särama. Aga kohapeal levivad haisu, seda katkematut piibitamist ja ülihäid tänavatoidu lõhnu ma ei saa kahjuks teile edastada
#000001
Otsisime spice marketit aga sellise käest ka ei julge 😀
#000002
Red Fort oli tegelikult võimas asi aga kahjuks me ei saanudki teada, kui võimas 🙁
#000003
Tohutu kompleks, mille väravaks oli see suur ehitis ja kõik oli ääristatud kõrge taraga. Sisse minnes ootas meid tunnelitäis shoppamist...üks lett ilusam kui teine!
#000004
Seal oli kõik veel korras aga siin tekkis meie suur viga, mille eest oleks väga raskelt maksnud. Tüüpilise eurooplasena ei oska me ju vett tarbida, kuigi siin oleme päevas siis miinimum 3l keresse keeranud.
Hommikul käid pissil ja pissid uuesti alles siis kui õhtul hilja korterisse saad. Kogu sisse joodud vedelik haihtub!
Aga meie ootamatult tühjendasime oma pudelid kindluse väravas, ei arvanud, et me hakkame sedasi vantsima seal päikese käes :(. Algul polnud hullu, esimene muuseumimaja oli talutav aga siis vantsisime selles kuumas mitu km tühja 🙁 otsustasime muuseumi juurde naastes, et ei riski, kohe vaja saada jooki ja see oli ka üle km eemal 🙁 Selleks ajaks hakkas minul nii halb...korduvalt seisime, tunne oli, et hakkan kohe oksele, sest nii paha oli olla ja keha kattis külm higi. Õnnetult kimasime välja ja esimeses letis saime joogi, mida käskis Härra G ka pähe kallata...prrr see oli külm aga just vajalik! Proovisime siis ka esimest korda velo-riksat, sest G arvas, et need pisikesed mehed ei suuda teda vedada aga see väitis, et suudab. No suutis, aga eks puhkis ka 😉 Eesmärk oli põgeneda korraks metroosse varju, et me saaks taastuda. Muideks need riksa mehed ja ka muud mehed magavad päeval ägedates poosides oma rataste peal.
#000005
Metroosse lipates riskisime võtta aprikoosi turult, kaasas oli igasuguseid desinfitseerimis lappe jne. Istusime kohalikega sarnaselt metroo seina äärde maha ja lasime hää maitseda 😛
#000006
Proovisime ka banaani...täiesti teine teema!
Kuna temperatuur ja tervis taastus sõitsime edasi Karol Bagh turule, see oli täiesti ebareaalne koht, kilomeetreid risti-rästi tänavaid täis igasugu kraami. Ainuüksi vaatamisest läks rahakott kergemaks juba 🙂
#000007
Mitu plasmatelekat mahub ühte riksasse? Sellel hetkel mahtus 5 😀
#000009
Härral veel ei jätkunud julgust tänavatoitu edasi katsetada, seega rändasime tagasi eelmise õhtu söögikohta. Tagasi tulles me avastasime, et üle tänava on pulmad. Meeletu kangasseintega selline ring on loodud majade vahele parki ja tule ning meeletu muusika trall käib.
#000010
Erineval pool linnas on ka ilutulestikke. Nautisime seda täna õhtul oma maja katuseterassilt!
#000011
Räägime lastest, Siinsed lapsed on imenunnud. Vahel vaatame mõnda ja mõtleme, et see põlvini päkapikk on meie Siim Eriku vanune vist 😉 (Siim on 5a), kuigi täiskasvanud on igas mõõdus ja pikkuses!
#000012
Aga nägid mu silmad ära siis ka selle teise reaalsuse ja näen seda ka järgnevad päevad. Tänavatel, prügihunnikutes, puude all jne magavad lapsed, igas vanuses. Seal söögikoha tänavas on punt kodutuid poisse (tunduvad alla 10a)
#000013
See tüdruk ja poiss pole õnneks kodutud, nende vanemad töötasid Red Fortis mingid kraavis. Aga selliseid vaatepilte on palju. Kuigi India inimene on välimuselt väga puhas, siis need kodutud on ikka jube räämas ja kehal on palju haavandeid ja vigastusi. Eile krahmas minust kinni üks laps, kelle peale jooksid kohale ka kaks naist....kõik see pande magas keset tänavat mingite papitükkide peal, beebid, lapsed ja rasedad naised 🙁 Aga seda on siin paratamatult nii palju, et üritad mitte välja teha...see lõhuks lihtsalt hinge.
#000014
Räägime mustusest, ei saa näidata kõike mida me silmad näevad, prügi on ikka meeletutes lademetes igal pool.....ja tõesti igal pool!
#000015
Väike näide, tänava ääres iga valgustiposti juures on selline u poole meetri kõrgune hunnik. Enne tulekut õde riides, et võta kinnised, Härra G ka keeldus sandaale ostmast vaid võttis kinnised.
Ideaalne näide sellest, millised on sandaalides terve päev mööda Delhit jalutanud jalad (mahlakad villid ka 🙂 ) ja Härra G ketsid.
#000016
Räägime liiklusest, see on midagi täiesti ebanormaalset! Laadisin kaks videot teile vaatamiseks ja ka kuulamiseks. Esimene on filmitud tuk-tukis
#000018
Ja eriti kuulake nüüd seda viimast, see on liiklus Delhi tänavatel, katkematu ja pidev signaalitamine ja trügimine, samas inimesed on rahulikud. Valgusfoorid ja jalakäiad on suva! Näete, kuidas tegelikkuses peabki u sellise liikluse vahelt suutma trügida!
#000019